На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-407/22-IV/01 од 20.04.2022. године,

Општинско веће општине Гаџин Хан на седници одржаној 21.априла 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства **50.000,00** динара (педесетхиљададинара) Општинској управи општине Гаџин Хан на име недостајућих средстава за покриће трошкова парничних поступака.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111 – Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана довољна средства за ове намене.

Јавни извршитељ Невена Спасић доставила је Решење ИИ 127/22 од 06.04.2022.године којим се усваја Предлог за извршење Василија Марковића, бившег радника Општинске управе општине Гаџин Хан од дана 28.03.2022.године, поднет на основу извршне исправе пресуде Основног суда у Нишу П1 бр.4523/17 од 24.09.2019.године, преиначене пресудом Апелационог суда у Нишу 2Гж1 1013/2021 од 27.07.2021.године, која је исправљена решењем Апелационог суда у Нишу 2Гжи 1013/2021 од 29.12.2021.године, као и Закључак број 127/22 од 12.04.2022.године.

Решењем ИИ 127/22 од 06.04.2022.године одређено је извршење на новчаним средствима Општине Гаџин Хан, које је и спроведено дана 11.04.2022.године (извод број 92) у износу од 49.248,00 динара. Наведени износ се односи на следеће трошкове: 17.200,00-трошкови парничног поступка, 9.000,00-трошкови пуномоћника извршног повериоца за састав предлога за извршење, 4.500,00-трошкови подношења захтева Комори Јавних извршитеља, 4.500,00-трошкови обраћања Министарству финансија, 1.500,00-на име плаћене таксе за одређивање надлежног јавног извршитеља, 7.848,00-на име трошкова извршења насталих пред јавним извршитељем (2.880,00 за накнаду за припрему, вођење и архивирање предмета, 1.800,00 за достављање поштом странкама, учесницима у поступку и суду, 576,00 за састављање решења о извршењу, 576,00 за састављање закључка о предујму, 2.016,00 на име 70% накнаде за успешност спровођења извршења) и 4.700,00 за спровођење принудне наплате.

Пресудом Основног суда у Нишу П1 бр.4523/17 од 24.09.2019.године, која је преиначена пресудом Апелационог суда у Нишу 2Гж1 1013/2021 од 27.07.2021.године, а исправљена решењем Апелационог суда у Нишу 2Гжи 1013/2021 од 29.12.2021.године, Општинска управа општине Гаџин Хан је била обавезна да Марковић Василију, бившем запосленом у Општинској управи општине Гаџин Хан исплати на име 26 дана неискоришћеног годишњег одмора износ од 36.863,18 динара са законском затезном каматом почев од 04.01.2016.године па до коначне исплате, као и да изврши горе наведеном уплату припадајућих доприноса надлежним фондовима социјалног осигурања према стопама и основицама које важе на дан исплате, у року од 8 дана по пријему пресуде, под претњом принудног извршења. Принудним извршењем је 25.10.2019. године са рачуна извршења буџета општине Гаџин Хан скинуто 53.033,44 динара на име накнаде штете за неискоришћени годишњи одмор и 118.847,00 на име трошкова парничног поступка (106.062,00), трошкова извршења (7.125,00) и трошкова спровођења принудне наплате (5.660,00). Како том приликом није у целости измирена обавеза, Министарство финансија – Управа за трезор је 11.04.2022.године са рачуна извршења буџета општине Гаџин Хан пребацило средства у износу од 49.248,00 динара са рачуна извршења буџета на рачун адвоката оштећеног.

На економској .класификацији 483111, Одлуком о буџету општине Гаџин Хан за 2022.годину планирана средства су у целости утрошена па се из текуће буџетске резерве издваја износ од **49.248,00** динара како би се покрили парнични трошкови.

.

Број: 06-400-195/22-III

У Гаџином Хану, 21.04.2022.године

ПРЕДСЕДНИК

ОПШТИНСКОГ ВЕЋА

Милисав Филиповић